Montelektro d.o.o. je u potrazi za **dvoje inženjera elektrotehnike – projektanata** koji će raditi u našim uredima u **Svetoj Nedelji** i/ili **Kastvu.**

Nudimo ugovor na neodređeno uz probni rok, u timu koji jedva čeka pojačanje!

Zaposlenjem u Montelektru ostvarit ćeš brojne prilike za učenje i usavršavanje, a mi ćemo ti osigurati stimulativna primanja u skladu s rezultatima rada, naknadu za prijevoz i hranu, godišnju nagradu te ćemo te neprestano poticati na bavljenje sportskim i drugim aktivnostima koje te čine sretnim, zdravim i ispunjenim.

**Što ćeš raditi?**

* Izrađivati projektnu dokumentaciju za električne razdjelnike
* Odabirati sklopnu opremu za automatizaciju
* Izrađivati potrebne proračune
* Crtati električne sheme
* Ispitivati razdjelnike

**Koji su uvjeti?**

* Završen ili u tijeku preddiplomski ili diplomski studij na tehničkom fakultetu elektrotehničkog smjera
* Odlično poznavanje rada na računalu, Windows okruženja te MS Office paketa
* Sklonost timskom radu
* Poznavanje alata za izradu dokumentacije (ePlan-a, ACAD-a, i sl.) je prednost
* Napredno poznavanje engleskog jezika
* Spremnost na povremena putovanja po čitavom svijetu
* Vozačka dozvola B kategorije

**Montelektro d.o.o.** je tvrtka specijalizirana za industrijsku automatizaciju, digitalnu transformaciju, elektroprojektiranje i industrijski inženjering različitih industrija. Tijekom više od 32 godine uspješnog poslovanja, tvrtka je realizirala tisuće projekata za više od 400 različitih industrijskih postrojenja diljem svijeta, uključujući čak 280 pivovara.

Zbog toga je svjetski lider u integraciji sustava upravljanja procesima u pivarskoj industriji.

 Ovisno o potrebama klijenata, Montelektro isporučuje cjelovita rješenja po principu „ključ u ruke“ ili pojedinačno. Ta rješenja podrazumijevaju razvoj podrazumijevaju razvoj i implementaciju sustava automatizacije, razvoj softverskih rješenja Industrije 4.0 koja omogućavaju digitalnu transformaciju industrija, elektroprojektiranje i izradu električnih ormara, izradu i instalaciju sustava distribucije srednjeg i niskog napona, testiranje, montažu, puštanje u rad, održavanje te podršku nakon isporuke.

Tvrtka zapošljava 200 djelatnika, među kojima je 75 % inženjera elektrotehnike, automatizacije, računarstva i srodnih zanimanja.

Ne propusti priliku za posao koji će ispuniti sva tvoja očekivanja i pošalji nam svoj CV na posao@montelektro.hr do 28. veljače 2023.